Priekšlikums Padomes regula, ar ko groza Regulu (EK) Nr. 637/2008 attiecībā uz kokvilnas nozares pārstrukturēšanas valsts programmām /* COM/2009/0037 galīgā redakcija - CNS 2009/0008 */





[pic] | EIROPAS KOPIENU KOMISIJA | Briselē, 2.2.2009 COM(2009) 37 galīgā redakcija 2009/0008 (CNS) Priekšlikums PADOMES REGULA, ar ko groza Regulu (EK) Nr. 637/2008 attiecībā uz kokvilnas nozares pārstrukturēšanas valsts programmām (iesniegusi Komisija) PASKAIDROJUMA RAKSTS 1. PRIEKšLIKUMA KONTEKSTS - Priekšlikuma pamatojums un mērķi Padome 2008. gada 20. novembra secinājumos aicināja Komisiju ierosināt grozīt Regulu (EK) Nr. 637/2008, lai pagarinātu kokvilnas nozares pārstrukturēšanas programmu plānošanas periodu. Šādas izmaiņas ļautu efektīvāk veikt pārstrukturēšanas procesu. - Vispārīgais konteksts Pēc tam, kad Eiropas Kopienu Tiesa 2006. gada 7. septembrī anulēja 2004. gada kokvilnas reformu, Komisija 2007. gada 9. novembrī izteica priekšlikumu par jaunu kokvilnas atbalsta shēmu (COM(2007) 701). Padome 2008. gada 23. jūnijā pieņēma Regulu (EK) Nr. 637/2008, ar kuru groza Regulu (EK) Nr. 1782/2003 un ievieš kokvilnas nozares pārstrukturēšanas valsts programmas. Jaunajā atbalsta shēmā paredzēts, ka katrā dalībvalstī veic platībatkarīgos maksājumus par maksimālo garantēto kokvilnas platību. Vienlaicīgi pārstrukturēšanas valsts programmu mērķis ir palīdzēt Eiropas kokvilnas nozarei, ņemot vērā grūtības, ko rada izmaiņas tiesiskajos un tirgus apstākļos. Jo īpaši kokvilnas pirmapstrādes nozarē dažās ražošanas jomās radies ievērojams jaudas pārpalikums. - Spēkā esošie noteikumi priekšlikuma jomā Šis priekšlikums attiecas uz tehniskiem grozījumiem Padomes Regulā (EK) Nr. 637/2008 attiecībā uz pārstrukturēšanas valsts programmu piemērošanu. - Atbilstība pārējiem ES politikas virzieniem un mērķiem Neattiecas. 2. APSPRIEšANāS AR IEINTERESēTAJāM PERSONāM UN IETEKMES NOVēRTēJUMS - Apspriešanās ar ieinteresētajām personām - Lai sagatavotu jauno reformu priekšlikumu kokvilnas nozarē 2006. un 2007. gadā, tika veikta plaša apspriešanās ar kokvilnas nozarē ieinteresētajām personām. Tā kā ar pašreizējo priekšlikumu paredz grozīt tehniskus aspektus spēkā esošajā tiesiskajā regulējumā, kuru jau sāka piemērot 2009. gadā, turpmākas apspriedes nebija vajadzīgas. - Ekspertu atzinumu pieprasīšana un izmantošana Neatkarīgu ekspertu atzinums nebija vajadzīgs. - Ietekmes novērtējums Ņemot vērā to, ka priekšlikums attiecas uz konkrētiem grozījumiem dalībvalstīs spēkā esošajā tiesiskajā regulējumā attiecībā uz pārstrukturēšanas programmu izpildi, ietekmes novērtējums netika veikts. Tā kā papildu finansējums nav pieejams, Padomes ierosinātā iespēja tiek uzskatīta par labāko risinājumu, ņemot vērā ierobežojumus, kuri noteikti 2008. gada jūnijā pieņemtajā kokvilnas nozares reformā. 3. PRIEKšLIKUMA JURIDISKIE ASPEKTI - Ierosināto pasākumu kopsavilkums Padomes Regulā (EK) Nr. 637/2008 noteiktas četru gadu pārstrukturēšanas programmas. Tomēr, ņemot vērā ievērojamas grūtības, ar ko saskaras šī nozare, jādod iespēja dalībvalstīm to vietā iesniegt astoņu gadu programmu. Astoņu gadu laikposmā būs iespēja uzsākt lielāku skaitu pasākumu, nepaaugstinot gada finansējuma apjomu. Tādi pirmapstrādes uzņēmumi, kurus attiecīgajā pārskata tirdzniecības gadā neapsaimnieko to īpašnieki, nesaņem atbalstu pasākumiem, kas paredzēti Padomes Regulā (EK) Nr. 637/2008. Saskaņā ar ierosinātajiem tehniskajiem grozījumiem par atbilstīgiem atbalsta saņemšanai uzskata visus pirmapstrādes uzņēmumus, kuras darbojās pārskata periodā. - Juridiskais pamats Eiropas Kopienas dibināšanas līguma 37. panta 2. punkts un 4. protokols par kokvilnu (pievienots 1979. gada Pievienošanās aktam). - Subsidiaritātes princips Subsidiaritātes principu piemēro, ciktāl priekšlikums nav Kopienas ekskluzīvā kompetencē. Lai nodrošinātu līdzvērtīgus konkurences apstākļus kokvilnas nozarē, ir svarīgi noteikt kopīgu regulējumu pārstrukturēšanas pasākumiem, un Padome to pieņēma 2008. gada jūnijā. Pašreizējais priekšlikums šo Padomes regulu būtiski nemaina. Attiecībā uz minētajām pārstrukturēšanas programmām subsidiaritāti nodrošina, ļaujot dalībvalstīm izvēlēties tādus Padomes regulā noteiktos pasākumus, kuri ir vispiemērotākie problēmu risināšanai attiecīgajos ražošanas reģionos. - Proporcionalitātes princips Šis priekšlikums atbilst proporcionalitātes principam, jo ierosinātie grozījumi neskar Padomes 2008. gada jūnijā pieņemto kopīgo regulējumu, vienlaicīgi paredzot dalībvalstīm papildu iespējas. - Juridisko instrumentu izvēle Ierosinātais juridiskais instruments: Padomes regula, ar ko groza Regulu (EK) Nr. 637/2008. 4. IETEKME UZ BUDžETU Ar šo priekšlikumu neparedz palielināt dalībvalstīm pieejamo pārstrukturēšanas programmām paredzēto gada finansējuma apjomu, bet gan dod tām iespēju iesniegt programmu astoņu gadu laikposmam, t.i., no 2010. līdz 2017. gadam. Gada atbalsta apjomu pārstrukturēšanas programmai jau noteica Padomes Regulā (EK) Nr. 637/2008, un tas paliek nemainīgs. Ja dalībvalstis izvēlas iesniegt astoņu gadu programmu, tad 2018. gadā to gada finansējuma apjoms tiek automātiski pievienots valstij noteiktajam tiešo maksājumu maksimāli pieļaujamajam apjomam, kas noteikts Regulas (EK) Nr. 1782/2003 VIII pielikumā. 2009/0008 (CNS) Priekšlikums PADOMES REGULA, ar ko groza Regulu (EK) Nr. 637/2008 attiecībā uz kokvilnas nozares pārstrukturēšanas valsts programmām EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. panta 2. punkta trešo daļu, ņemot vērā 1979. gada Pievienošanās aktu un jo īpaši tam pievienotā 4. protokola par kokvilnu 6. punktu [1], ņemot vērā Komisijas priekšlikumu[2], ņemot vērā Eiropas Parlamenta atzinumu[3], tā kā: (1) Padomes 2008. gada 23. jūnija Regulas (EK) Nr. 637/2008, ar kuru groza Regulu (EK) Nr. 1782/2003 un ievieš kokvilnas nozares pārstrukturēšanas valsts programmas[4], 2.nodaļā ietverti noteikumi par četru gadu pārstrukturēšanas programmām, par kurām lemj dalībvalstu mērogā, lai, cita starpā, finansētu īpašus pasākumus kokvilnas pirmapstrādes nozares atbalstam. (2) Kokvilnas nozares ekonomiskā situācija Kopienā, kā arī vajadzība nekavējoties veikt būtiskas pārstrukturēšanas darbības, tostarp attiecībā uz visiem kokvilnas pirmapstrādes uzņēmumiem, pamato astoņu gadu plānošanas perioda ieviešanu. Tomēr, ja tiek īstenota apjomīgāka astoņu gadu programma, finansējumu nekavējoties pievieno valstij noteiktajam maksimāli pieļaujamajam apjomam, kas noteikts VIII pielikumā Padomes 2003. gada 29. septembra Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem[5]. (3) Ar Regulas (EK) Nr. 637/2008 7. panta 2. punkta a) apakšpunktu paredz, ka Padomes 2001. gada 22. maija Regulas (EK) Nr. 1051/2001 par kokvilnas ražošanas atbalstu[6] IV nodaļā minētie atbalsta saņēmēji 2005./2006. tirdzniecības gadā saņem atbalstu Regulas (EK) Nr. 637/2008 7. panta 1. punkta a), b) un d) apakšpunktā minētajiem pasākumiem. Dažus pirmapstrādes uzņēmumus minētajā pārskata tirdzniecības gadā neapsaimniekoja to īpašnieki, un saskaņā ar Regulas (EK) Nr. 1051/2001 IV nodaļu minētie īpašnieki nebija atbalsta saņēmēji, tādējādi tie nevar piedalīties pārstrukturēšanas procesā. Lai pārstrukturēšanas valsts programmas būtu efektīvas, Regulas (EK) Nr. 637/2008 7. panta 1. punkta a), b) un d) apakšpunktā minētie pasākumi jāattiecina uz visiem pirmapstrādes uzņēmumiem, kuri darbojās 2005./2006. pārskata tirdzniecības gadā un saskaņā ar Regulas (EK) Nr. 1051/2001 IV nodaļā izklāstītajiem noteikumiem uzskatāmi par atbilstīgiem atbalsta saņemšanai. Tādējādi ir lietderīgi, lai attiecīgā uzņēmuma īpašnieks pretendētu uz atbalsta saņemšanu saskaņā ar pārstrukturēšanas programmām, atsaucoties uz iepriekš minētajiem pasākumiem. (4) Tādēļ attiecīgi jāgroza Regula (EK) Nr. 637/2008, IR PIEŅĒMUSI ŠO REGULU. 1. pants Regulu (EK) Nr. 637/2008 groza šādi. (1) Regulas 4. panta 1. punktā aiz pirmās daļas iekļauj šādu daļu: „Atkāpjoties no pirmās daļas, dalībvalstis līdz 2009. gada 31. decembrim var iesniegt Komisijai vienu pārstrukturēšanas programmas grozītu projektu astoņu gadu laikposmam.” (2) Regulas 5. panta 2. punktam pievieno šādu daļu: „Tomēr, ja dalībvalsts izvēlas iesniegt pārstrukturēšanas programmas grozītu projektu astoņu gadu laikposmam, kā paredzēts 4. panta 1. punkta otrajā daļā, tās gada budžetu, kā minēts šā panta 1. punktā, 2018. finanšu gadā pievieno valstij noteiktajam maksimāli pieļaujamajam apjomam, kas noteikts Regulas (EK) Nr. 1782/2003 VIII pielikumā, un to piemēro minētajā gadā izmaksātajiem tiešajiem maksājumiem. Attiecīgā dalībvalsts līdz 2018. gada 1. janvārim iesniedz paziņojumu par pārstrukturēšanas programmas īstenošanu un tās mērķu sasniegšanu. (3) Regulas 7. panta 2. punkta a) apakšpunktu aizstāj ar šādu tekstu: „a) pirmapstrādes uzņēmumu īpašnieki, kuri saskaņā ar Padomes Regulas (EK) Nr. 1051/2001(*) IV nodaļu 2005./2006. tirdzniecības gadā saņēma atbalstu šā panta 1. punkta a), b) un d) apakšpunktā minētajiem pasākumiem; (*) OV L 148, 1.6.2001., 3. lpp.” 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV L 291, 19.11.1979., 174. lpp. [2] OV C […], […], […] lpp. [3] OV C […], […], […] lpp. [4] OV L 178, 5.7.2008., 1. lpp. [5] OV L 270, 21.10.2003., 1. lpp. [6] OV L 148, 1.6.2001., 3. lpp. Regula atcelta ar Regulu (EK) Nr. 1782/2003.